Nanuma na Kalou nona veiyalayalati kei Eparama (42)
105 Ni vakavinavinaka vei Jiova,+ kaciva na yacana,Vakatakila na nona cakacaka vei ira na veimatatamata!+2 Ni sere vua, sere vua ena vakacaucau,*Vakasamataka vakabibi* na nona cakacaka veivakurabuitaki kece.+3 Ni sakitaka na yacana tabu.+Me marau vakalevu na lomadra era vakasaqarai Jiova.+4 Vakasaqarai Jiova+ kei na nona kaukaua.Vakasaqara tiko ga na matana.*5 Nanuma na cakacaka veivakurabuitaki sa cakava o koya,Nona cakamana kei na lewa sa tauca,+6 O kemuni na kawa i Eparama na nona dauveiqaravi,+O kemuni na luvei Jekope oni nona digitaki.+7 O koya ga o Jiova na noda Kalou.+Sa roboti vuravura taucoko na nona lewa.+8 E nanuma o koya na nona veiyalayalati me tawamudu,+Na nona yalayala* vei ira na udolu na itabatamata,+9 Na veiyalayalati e cakava kei Eparama,+Kei na bubului e cavuta vei Aisake,+10 E tauyavutaka me ivakaro vei JekopeMe veiyalayalati tawamudu vei Isireli,11 E kaya, “Au na solia vei iko na vanua o Kenani+Me nomu ivotavota mo taukena.”+12 Qo nira se le lailai ga,+Io, era le lailai sara ra qai vulagi ena vanua.+13 Era lako voli mai na dua na vanua ina dua tale na vanua,Mai na dua na matanitu ina dua na mataqali.+14 E sega ni vakalaiva e dua na tamata me vakasaurarataki ira,+Ia e vunauci ira na tui ena vukudra,+15 E kaya, “Kua ni tarai ira na noqu lumuti,Kua tale ga ni cakava na ka ca vei ira na noqu parofita.”+16 E lewa me dausiga na vanua,+E muduka na kedra ivakarau madrai.*17 Sa tala e dua na tamata me liu vei iraO koya a volitaki me dua na bobula, o Josefa.+18 Era vesuka vata* na yavana ena iqamuniyava,+E biu e domona na kaukamea;19 Me yacova na gauna e vakadinadinataki kina na nona vosa,+Na vosa i Jiova e vakasavasavataki koya.20 Sa talatala mai na tui me sereki,+Na iliuliu ni veimatatamata sa sereki koya.21 E lesi koya me turaga ena nona vale,Me lewa tale ga na nona iyau kece,+22 Me lewa vei ira* na nona turaga me vaka e vinakataQai vakavulici ira na nona qase ena vuku.+23 Sa qai lako mai Ijipita o Isireli,+E qai bula tiko o Jekope me vaka e dua na vulagi ena vanua o Ame.24 E vakavuna na Kalou mera vakawa vakalevu na nona tamata,+E vakavuna mera kaukaua sara vei ira na kedra meca,+25 E vakavuna me veisau na lomadra mera cata na nona tamata,Mera bukiveretaka na nona dauveiqaravi.+26 E tala yani o koya na nona dauveiqaravi o Mosese,+Kei Eroni,+ o koya e digitaka.27 Erau vakayacora na nona ivakatakilakila ena kedra maliwa,Na nona cakamana ena vanua o Ame.+28 E tala yani o koya na butobuto, mani buto na vanua,+Era sega ni talaidredre ina nona vosa.29 E vukica o koya na medra wai me draQai vakamatea na kedra ika.+30 E robota na nodra vanua na boto,+Ena rumu mada ga vakatui.31 E vakaroti ira na lago dau gunu dra mera curu yaniKei na nana ena nodra yasana kece.+32 E vukica na nodra uca me uca qereqereQai tala yani na liva* ina nodra vanua.+33 E samuta o koya na nodra vunivaini kei na vuniloloQai vakacacana na veivunikau ena nodra yasana.34 E tukuna o koya mera curuma na vodre,Na vodre gone e sega ni wili rawa.+35 Era kanalaka na kau kece ena vanua,Era kanalaka tale ga na vuaniqele.36 E qai vakamatei ira kece na ulumatua ena nodra vanua,+Na itekitekivu ni nodra kaukaua ni vakatubukawa.37 E kauti ira mai na nona tamata era vakasiliva kei na koula,+Qai sega ni tarabe e dua na nona yavusa.38 E marau vakalevu o Ijipita nira sa biubiu,Nira domobulataki Isireli.*+39 E tevuka o koya na o me lati ira+Kei na bukawaqa me veivakararamataki ena bogi.+40 Era kerekere, qai solia mai o koya na manumanuvuka,*+E vakamamautaki ira tiko ga ena madrai mai lomalagi.+41 E vida o koya na vatu, qai drodro mai na wai,+E drodro sara vaka na uciwai ina vanua dravuisiga.+42 Ni nanuma o koya na veiyalayalati tabu e cakava vei Eparama na nona dauveiqaravi.+43 E mani kauti ira mai na nona tamata ena reki,+O ira na nona digitaki ena tagi ni marau levu.44 E solia vei ira o koya na nodra vanua na veimatanitu,+Era taukena na ka era cakacakataka vakaukaua eso tale na matatamata mera tamusuka,+45 Mera dei tiko kina ena nona ivakaro+Ra qai muria na nona lawa.Vakacaucautaki Ja!*
fij_Latn fij_Latn